Bremaik e tilojan eus an ostaleri evit mont da di Carlos.    Dec'h e oamp bet, tri ac'hanomp, er marc'had en doa komzet din Carlos eus outañ. Ur paotr eus Kolombia, a oa o kousket  er memes kambr ha me, 'zo deuet da weladenniñ ganeomp la feria Bio Bio. Digredus eo !  Ur seurt karter eo e lec'h ma vez kavet peptra (urzhiaterioù, dilhad, levrioù met ivez sizhailhoù medisinerezh, rodoù oto, binviji a bep seurt…) gwerzhet er straed pe 'barzh hangarioù divent. Ur seurt marc'had Sant-Mikel e Brest met e kalz kalz brasoc'h ha dizhurzhietoc'h. Sañset eo marc'hadourezh reizh, met seblantout a ra bezañ kalzik a draou laeret !  N'em eus ket paket skeudennoù evit diwall na vefe ket  skrapet diganin ma benveg…  Ha war-lerc'h omp tremenet en ur marc'had artizanel, e lec'h ma kaver traoù klaseloc'h…  Kendalc'het hon eus an droiad en ur pignat ar Cerro Santa Lucia, un dorgenn gaer e kreiz-kêr Santiago.      Erruet el lein, ez eus  tu gwelet Santiago kelc'hiet gant menezioù. Menezioù an Andez a vez gwelet war ar skeudenn gentañ.